CELEX: 62012CN0295
Language: ro
Date: 2012-06-13 00:00:00
Title: Cauza C-295/12: Recurs introdus la 13 iunie 2012 de Telefónica S.A. și de Telefónica de España, S.A.U. împotriva Hotărârii Tribunalului (Camera a opta) din 29 martie 2012 în cauza T-336/07, Telefónica și Telefónica de España/Comisia

11.8.2012   
            
            
               RO
            
            
               Jurnalul Oficial al Uniunii Europene
            
            
               C 243/10
            
         Recurs introdus la 13 iunie 2012 de Telefónica S.A. și de Telefónica de España, S.A.U. împotriva Hotărârii Tribunalului (Camera a opta) din 29 martie 2012 în cauza T-336/07, Telefónica și Telefónica de España/Comisia
   (Cauza C-295/12)
   2012/C 243/19
   Limba de procedură: spaniola
   
      Părțile
   
   
      Recurente: Telefónica S.A. și Telefónica de España, S.A.U. (reprezentanți: F. González Díaz și J. Baño Fos, avocați)
   
      Celelalte părți în proces: Comisia Europeană, France Telecom España, S.A., Asociación de Usuarios de Servicios Bancarios (Ausbanc Consumo) și European Competitive Telecommunications Association
   
      Concluziile recurentelor
   
   
               —
            
            
               
                  
                     Cu titlu principal
                  
               
               anularea, în totalitate sau în parte, a Hotărârii pronunțate la 29 martie 2012 de Tribunal în cauza T-336/07, Telefónica și Telefónica de España/Comisia;
               pe baza elementelor de care dispune, anularea în totalitate sau în parte a Deciziei Comisiei din 4 iulie 2007 în cazul COMP/38.784 — Wanadoo España/Telefónica;
               anularea sau reducerea cuantumului amenzii în temeiul articolului 261 TFUE;
               anularea sau reducerea cuantumului amenzii în temeiul duratei nejustificate a procedurii în fața Tribunalului și
               obligarea Comisiei, precum și a intervenientelor atât în prezenta procedură, cât și în procedura în fața Tribunalului, la plata cheltuielilor de judecată.
            
         
               —
            
            
               
                  
                     Cu titlu subsidiar, în cazul în care procedura nu permite cele de mai sus
                  
               
               anularea hotărârii Tribunalului și trimiterea cauzei la Tribunal pentru ca acesta să se pronunțe în lumina punctelor de drept stabilite de Curte;
               anularea sau reducerea cuantumului amenzii în temeiul articolului 261 TFUE;
               obligarea Comisiei, precum și a intervenientelor atât în prezenta procedură, cât și în procedura în fața Tribunalului, la plata cheltuielilor de judecată.
            
         
               —
            
            
               
                  
                     În orice caz
                  
               
               autorizarea, în temeiul articolului 15 TFUE, a accesului la transcrierea literală sau la înregistrarea ședinței care a avut loc la Tribunal la 23 mai 2011, precum și organizarea unei ședințe.
            
         
      Motivele și principalele argumente
   
   Tribunalul a săvârșit:
   
                
            
            
               Încălcarea dreptului la apărare al Telefónica prin:
               
                           —
                        
                        
                           durata disproporționată a procedurii;
                        
                     
                           —
                        
                        
                           respingerea argumentelor susținute de anexe;
                        
                     
                           —
                        
                        
                           respingerea susținerilor privind lipsa caracterului indispensabil al inputului ca fapt pertinent în cadrul stabilirii efectelor comportamentului Telefónica;
                        
                     
                           —
                        
                        
                           admiterea de noi fapte care nu figurau în comunicarea privind obiecțiunile.
                        
                     
         
                
            
            
               O eroare de drept în definirea piețelor cu ridicata relevante.
            
         
                
            
            
               O eroare de drept în aprecierea pretinsei poziții dominante a Telefónica.
            
         
                
            
            
               O eroare de drept și o încălcare a Convenției europene pentru apărarea drepturilor omului întrucât a permis să fie adusă o atingere dreptului de proprietate al Telefónica asupra unui input care nu este indispensabil.
            
         
                
            
            
               O eroare de drept și o denaturare vădită a faptelor cu ocazia aprecierii abuzului și a pretinselor sale efecte asupra concurenței, în ceea ce privește:
               
                           —
                        
                        
                           alegerea inputurilor cu ridicata;
                        
                     
                           —
                        
                        
                           analiza fluxurilor de numerar actualizate;
                        
                     
                           —
                        
                        
                           analiza perioadă-cu-perioadă;
                        
                     
                           —
                        
                        
                           efectele probabile sau concrete ale comportamentului.
                        
                     
         
                
            
            
               O eroare de drept în aprecierea acțiunilor ultra vires ale Comisiei și încălcarea principiilor subsidiarității, proporționalității, securității juridice, cooperării loiale și bunei administrări.
            
         
                
            
            
               Încălcarea principiului securității juridice în definirea tipului de încălcare și o eroare de drept în aprecierea caracterului intenționat sau neglijent al comportamentului Telefónica.
            
         
                
            
            
               O eroare de drept și denaturarea vădită a faptelor în calcularea cuantumului amenzii, inter alia, prin
               
                           —
                        
                        
                           calificarea comportamentului drept încălcare foarte gravă;
                        
                     
                           —
                        
                        
                           aprecierea încălcării principiilor egalității de tratament, proporționalității și individualizării pedepselor;
                        
                     
                           —
                        
                        
                           nerespectarea obligației de motivare.
                        
                     Încălcarea articolului 229 TCE (în prezent articolul 261 TFUE).